Tännforsen

Tännforsen er en foss i Åre kommune i den vestre delen av Jämtland i Sverige. Fossen er en av Sveriges største, med en total fallhøyde på 38 meter, herav et loddrett fall på 32 meter. Den er 60 meter bred. 

Vannføringen varierer sterkt i løpet av året. Den er høyest under vårflommen i mai-juni, med 400 m³/s, og lavest mellom desember og februar, når Tännforsen er dekket av is. Den største registrerte vannføring på 1900-tallet er 740 m³/s,  under vårflommen i 1995. Fossen ligger i Indalsälven mellom innsjøene Tännsjön over fossen og Östra Noren nedenfor.

Tännforsen er et av Jämtlands få ikke utbygde vannfall, og er et av Jämtlands mest besøkte turistmål. Fossen var truet av kraftutbygging, først og fremst på 1940-tallet, men ble reddet gjennom den kraftfulle folkeopinionen mot utbyggingen. Idag er Tännforsen klassifisert som et Natura-2000-område.

Vinterstid er fossen frosset i dramatiske isformasjoner som også er belyst enkelte kvelder i uka.

Video av fossen

Eksterne lenker 
 
 Tännforsens historie
 Tännforsens naturreservat

Fosser i Sverige
Åre kommune
Indalsälvens vassdragsområde
Jämtlands läns geografi